

**CONTRACT DE PRESTĂRI SERVICII**

**Servicii de formare profesională LOT ..... – ..................**

**Nr. ... / ..........................**

1. **PĂRŢILE CONTRACTANTE**

**ASOCIATIA G.A.L. DELTA DUNARII,** cu sediul social în Comuna Nufaru, Sat Malcoci, Str. Ovidiu, Nr. 152, judeţul Tulcea, tel. 0374900857, fax 0340 816174, cod fiscal 30972272, având contul nr. RO90BTRLRONCRT0532128203 deschis la banca Transilvania - Sucursala Tulcea, reprezentată de ROȘCA GEORGEL cu funcţia de Președinte, in calitate de achizitor, pe de o parte,

și

**.............................**, societate comercială cu răspundere limitată , avand sediul în ...................., str. ............................., nr. ..........., sector ......., cod unic de înregistrare .................., Nr. ONRC ................................., cont \_\_\_\_\_\_\_\_ deschis la Trezoreria \_\_\_\_\_\_\_\_, si \_\_\_\_\_\_\_\_\_\_, reprezentată legal prin \_\_\_\_\_ în calitate de administrator, denumită în continuare **PRESTATOR**

*Având în vedere:*

* *Prestatorul desfășoară activitate profesională în domeniul vizat de obiectul contractului;*
* *Prestatorul oferă aceste servicii cu respectarea condițiilor și termenelor cu caracter general (prevăzute de prezentul contract);*
* *Beneficiarului îi sunt necesare și utile serviciile oferite de către Prestator, solicitând acestuia din urmă realizarea unor servicii;*
* *Există intenția comună a părților de stabilire a unei relații contractuale.*
* *Implementarea în bune condiții a activităților proiectului: Metode moderne de integrare socială și profesională în teritoriul GAL DELTA DUNĂRII implementat de către* ***Beneficiar****;*

1. **DEFINIŢII** 
   1. În prezentul contract următorii termeni vor fi interpretaţi astfel:

a) ***contract*** - prezentul contract şi toate anexele sale;

b) ***beneficiar şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***servicii*** *-* activităţi a căror prestare face obiectul contractului;

e) ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*f)* ***zi*** - zi calendaristică; ***an*** - 365 de zile.

g) ***penalitate contractuală:*** despăgubirea stabilită în contractul de prestări servicii ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;

1. **INTERPRETARE**
   1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
   2. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
2. **OBIECTUL CONTRACTULUI:**
   1. Obiectul contractului constă în prestarea în favoarea Beneficiarului, de către Prestator, a Serviciilor de formare profesională (Lot ........) în meseria de ...................... (curs de calificare nivel .............) pentru un număr de ........... persoane; lista cu participanții va fi pusă la dispoziție de beneficiar.
   2. Prestatorul va presta în mod concret serviciile pe o perioadă totală de maxim 12 luni de la data semnării contractului.
   3. Contractul începe la data emiterii ordinului de începere, document care este condiționat de avizarea achiziției publice desfășurate de către reprezentanții Organismului Intermediar POCU Sud-Est.
   4. În cazul neavizării achiziției publice, contractul va fi considerat nul, iar procedura de achiziție va fi reluată.
3. **CARACTERISTICILE SERVICIILOR ŞI PROCEDURA DE LUCRU**
   1. În vederea executării prezentului contract:
      1. Prestatorul va realiza o consultare prealabilă cu Beneficiarul pentru identificarea aspectelor cheie care trebuie avute în vederea prestării serviciilor.
      2. În vederea executării conforme a contractului, părţile convin să se informeze reciproc, în termen rezonabil de la apariţia oricăror informații sau împrejurări care se dovedesc relevante în vederea realizării obiectului contractului, sub sancțiunea suspendării executări contractului sau încetării acestuia.
   2. În vederea executării contractului, părţile înţeleg:
      1. Să se informeze reciproc, în termen rezonabil de la apariţia oricăror informaţii sau împrejurări care se dovedesc relevante în vederea realizării obiectului contractului.
      2. Să îşi execute obligaţiile asumate cu profesionalism, la termenele şi în modalităţile prevăzute în prezenta convenţie.
4. **PREŢUL CONTRACTULUI, MODALITĂȚI ȘI CONDIȚII DE PLATĂ**
   1. Preţul convenit pentru îndeplinirea contractului, respectiv preţul serviciilor prestate, plătibil prestatorului de către beneficiar, în condițiile prevăzute de prezentul contract, este de .............. lei fără TVA, respectiv ............ lei cu TVA.
   2. Plata serviciilor se va face pe baza facturii emise de Prestator în una sau două tranșe, după recepția serviciilor prestate.
   3. Plata se face prin virament bancar, în contul indicat de Beneficiar în partea incipientă a prezentului contract. Pentru serviciile prestate Prestatorul va emite una sau mai multe facturi care vor fi trimise Beneficiarului.
   4. Preţul unitar pentru prestarea serviciilor rămâne ferm pe întreaga perioadă de derulare a contractului (.......... lei/cursant x ..............).
5. **DURATA CONTRACTULUI**
   1. Durata prezentului contract este de la data semnării şi parafării de către ambele părţi timp de maxim 12 luni**.**
   2. Durata contractului poate fi prelungită, prin act adițional.
6. **DOCUMENTELE CONTRACTULUI**
   1. Documentele contractului sunt:
7. Dosarul procedurii proprii de achiziție publică;
8. Anexa 1 - Oferta tehnică a prestatorului
9. **DREPTURILE ȘI OBLIGAŢIILE PRESTATORULUI**
   1. **Drepturile Prestatorului:**
      1. Să primească contravaloarea serviciilor prestate, precum şi alte valori la care este îndreptăţit, la termenele, în condiţiile şi în modalităţile stabilite prin prezentul contract sau prin acte adiţionale;
      2. Modalitatea de desfăşurare a activităţii şi a programului de lucru, inclusiv modul de livrare a programelor se derulează fizic sau online.
      3. Să utilizeze patrimoniul propriu şi propriile cunoştinţe tehnice în vederea prestării serviciilor la care se obligă conform prezentului contract;
   2. **Obligațiile Prestatorului:**
      1. Să presteze serviciile convenite prin prezenta, în condiţiile şi la termenele stabilite, cu profesionalism şi în conformitate cu standardele de calitate ale serviciilor ce fac obiectul prezentului contract și în conformitate cu documentele achiziției;
      2. Să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract;
      3. Să respecte termenele de livrare și specificațiile tehnice, conform detaliilor din Anexa 1 la prezentul contract și conform termenelor stabilite în documentația de achiziție;
      4. Să răspundă solicitărilor Beneficiarului şi să conlucreze în mod constant cu acesta în vederea bunei desfăşurări a relaţiilor contractuale;
      5. Să aducă la cunoştinţa Beneficiarului orice stare de fapt sau de drept care ar putea afecta prestarea serviciilor la care s-a obligat conform prezentului contract;
      6. Să prezinte Beneficiarului un raport de activitate în care să includă toate detaliile referitoare la activităţile prestate, problemele întâmpinate şi orice alte informaţii solicitate de către Beneficiar. Plata niciunei facturi nu va putea fi făcută înainte de prezentarea raportului de activitate aferent și acceptarea acestuia de către Beneficiar, alături de procesul verbal de recepție;
      7. Să răspundă de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
10. **DREPTURILE ȘI OBLIGAȚIILE BENEFICIARULUI**
    1. **Obligațiile Beneficiarului:**
       1. Să pună la dispoziția prestatorului lista cu participanții identificați și să asigure prezența acestora la desfășurarea modulelor de formare.
       2. Să asigure accesul rezonabil al personalului Prestatorului la personalul Beneficiarului pentru îndeplinirea cu succes a programelor de formare prevăzute în prezentul contract.
       3. Să aloce o persoana de contact care să furnizeze accesul la informațiile și sistemele de informații necesare conform cerințelor prezentului contract, cu autoritatea de a lua decizii pentru a permite Prestatorului să efectueze Serviciile în timp util.
       4. Să primească serviciile convenite prin prezentul contract la termenele şi în condiţiile stabilite;
       5. Să reclame neconformităţile serviciilor prestate şi să obţină remedierea lor;
       6. Să achite contravaloarea serviciilor prestate de către Prestator în termen de 30-60 de zile de la data înregistrării facturii la achizitor și semnarea procesului verbal de recepție;
    2. **Drepturile Beneficiarului:**
       1. Să conlucreze în mod constant cu Prestatorul în vederea bunei desfăşurări a relaţiilor contractuale;
       2. Să ofere sprijin Prestatorului, prin intermediul personalului său specializat, în organizarea și prestarea serviciilor;
       3. Să pună la dispoziția Prestatorului facilitățile și/ sau informațiile solicitate de acesta și pe care le consideră necesare în vederea îndeplinirii contractului;
    3. Beneficiarul declară că dispune de toate drepturile necesare pentru a permite Prestatorului să utilizeze și / sau să modifice orice software sau produse ca parte a oricăror servicii și va oferi Prestatorului accesul necesar la sistemele, personalul, documentația și înregistrările Beneficiarului.
11. **SANCŢIUNI PENTRU NEÎNDEPLINIREA CULPABILĂ A OBLIGAŢIILOR**
    1. În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci beneficiarul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,01%/zi de întârziere din preţul contractului, până la îndeplinirea efectivă a obligaţiilor.
    2. În cazul în care beneficiarul nu onorează facturile în termenul prevăzut la art 6.2, după expirarea perioadei convenite, acestuia îi revine obligația de a plăti, ca penalităţi, o sumă echivalentă cu o cotă procentuală de 0,01%/zi din plata neefectuată pe fiecare zi de întârziere, până la îndeplinirea efectivă a obligaţiilor.
    3. Nerespectarea obligaţiilor asumate prin prezentul contract de către una dintre părţi, în mod culpabil și repetat, dă dreptul părţii lezate de a considera contractul de drept reziliat, fără a mai fi necesară intervenția unei instanțe judecătorești şi de a pretinde plata de daune-interese.
    4. Dacă serviciile prestate, nu corespund din punct de vedere calitativ, beneficiarul are dreptul să nu admită recepția, iar prestatorul are obligaţia sa le remedieze în cel mai scurt timp, pe cheltuiala acestuia.
    5. Dacă prestatorul, după ce a fost înştiinţat, nu reuşeşte să remedieze deficiențele în perioada convenită, beneficiarul are dreptul de a lua măsuri de remediere pe riscul şi spezele executantului şi fără a aduce niciun prejudiciu oricăror alte drepturi pe care beneficiarul le poate avea faţă de executant prin contract.
12. **DENUNȚAREA CONTRACTULUI:**
    1. Beneficiarul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
    2. Denunțarea contractului de către beneficiar se poate face și ca urmare a neavizării documentației de achiziție publică, implicit a contractului, de către reprezentanții POCU.
13. **RECEPŢIE ŞI VERIFICĂRI**
    1. Beneficiarul sau reprezentantul său are dreptul de a verifica modul de prestare al serviciilor pentru a stabili conformitatea lor cu prevederile din prezentul contract și din documentele achiziției.
    2. Verificările vor fi efectuate în conformitate cu prevederile din prezentul contract.
14. **ÎNCEPERE, FINALIZARE, ÎNTÂRZIERI, SISTARE**
    1. Prestatorul are obligaţia de a începe prestarea serviciilor conform ofertei tehnice și după emiterea ordinului de începere.
    2. Serviciile vor fi prestate cu respectarea termenelor prevăzute în contract şi în documentele achiziției.
    3. În afara cazului în care beneficiarul este de acord cu o prelungire a termenului de prestare, orice întârziere în îndeplinirea contractului dă dreptul beneficiarului de a solicita penalităţi prestatorului.
15. **ÎNCETAREA CONTRACTULUI ȘI CESIUNEA**
    1. Prezentul contract încetează în următoarele cazuri:
16. la expirarea perioadei pentru care a fost încheiat;
17. prin acordul scris al părţilor;
18. în cazul neîndeplinirii obligaţiilor contractuale, după ce partea a notificat în scris cealaltă parte referitor la încălcarea obligației și a acordat părții culpabile un termen de cel puțin 30 de zile pentru remediere;
19. în cazul falimentului prestatorului;
    1. Suplimentar faţă de cauzele de încetare definite la art.15.1, Beneficiarul poate rezilia Contractul de Servicii cu efecte depline (*de jure*) după acordarea unei notificări scrise Prestatorului cu acordarea unui termen de 30 zile pentru remediere, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:
20. Prestatorul nu execută Serviciile în conformitate cu obligaţiile asumate prin prezentul Contract;
21. Prestatorul cesionează Contractul de Servicii sau subcontractează fără a avea acordul scris al Beneficiarului;
22. Prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;
23. Prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;
24. Prestatorul se află în culpă profesională gravă ce poate fi dovedită prin orice mijloc de probă pe care Beneficiarul îl poate justifica;
25. Prestatorul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele.
    1. În situația în care oricare dintre părţi încalcă prevederile Contractului de Servicii prin neîndeplinirea unei/unor obligaţii care îi revin potrivit prezentului Contract, partea prejudiciată prin încălcare (după caz, Beneficiarul sau Prestatorul) va fi îndreptăţită la următoarele remedii:

a) despăgubiri; şi/sau

b) rezilierea Contractului de Servicii.

* 1. Despăgubirile pot fi:

a) Despăgubiri Generale; sau

b) Penalităţi contractuale.

* 1. În orice situaţie în care Beneficiarul este îndreptăţit la despăgubiri, poate reţine aceste despăgubiri din orice sume datorate Prestatorului.
  2. Prestatorul are obligația de a nu transfera total sau parțial obligațiile sale asumate prin contract, fără să obțină, în prealabil, acordul scris al beneficiarului.
  3. Cesiunea nu va exonera prestatorul de nici o responsabilitate privind garanția sau orice alte obligații asumate prin contract.

1. **AJUSTAREA PREŢULUI CONTRACTULUI**
   1. Preţul contractului nu se ajustează.
2. **AMENDAMENTE**
   1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.
3. **OBLIGAȚIILE PĂRȚILOR PENTRU PROTECȚIA DATELOR CU CARACTER PERSONAL**
   1. **Obligațiile Beneficiarului:**
      1. Beneficiarul este de acord prin semnarea prezentului contract să încredințeze Prestatorului următoarele date cu caracter personal: nume, prenume, funcția, adresa de email și nr. de telefon a persoanelor de contact cu care trebuie sa comunice pe timpul derularii contractului.
      2. Beneficiarul pune la dispoziția Prestatorului următoarele date cu caracter personal ale cursanților: nume, prenume, funcția, adresa de email și nr. de telefon ale participanților care participă la modulele de formare.
      3. Beneficiarul are obligația să nu permită sub nicio forma prestatorului accesul la datele cu caracter personal ale organizației sau a organizațiilor participante la programul de formare, în afara celor mai sus precizate, și necesare strict pentru comunicare pe timpul derulării prezentului contract.
   2. **Obligațiile prestatorului**
      1. Prestatorul are obligația prin semnarea prezentului contract să utilizeze datele cu caracter personal la care are acces, exclusiv pentru a comunica cu Beneficiarul și Participanții la programul de formare pe timpul derulării prezentului contract.
      2. Prestatorul are obligația să nu solicite Beneficiarului sub nicio forma alte date cu caracter personal în afara celor strict necesare pentru a comunica cu acesta.
      3. Prestatorul are obligația să păstreze confidentialitatea datelor cu caracter personal la care a avut acces pe timpul derularii contractului.
4. **OBLIGAŢII PRIVIND CONFIDENŢIALITATEA INFORMAŢIILOR** 
   1. Sunt considerate informaţii confidenţiale orice informaţii referitoare la Beneficiar și Organizațiile Participante sau Prestator, după caz, la proiectele acestora, la prezentul contract, care nu sunt publice, au caracter confidenţial sau sunt protejate de drepturi de proprietate, inclusiv informaţiile comunicate verbal, în scris, în formă electronică sau în orice altă mod între Prestator, Beneficiar și Organizațiile Participante sau între reprezentanţii acestora, precum şi orice analize, redactări, estimări, studii, interpretări, rapoarte, înregistrări, know-how, planuri de afaceri, politici, strategii, metode comerciale şi alte planuri, precum şi orice alte documente care conţin sau fac referire la astfel de informaţii.
   2. Părţile convin ca în cursul colaborării în temeiul prezentului contract, să trateze confidenţial informaţiile definite la art. 19.1.
   3. Informaţiile confidenţiale nu includ acele informaţii cu privire la care partea care primește informațiile poate demonstra că: (i) sunt deja deţinute, în mod legal, de partea respectivă; (ii) sunt sau devin publice, fără ca acest lucru să rezulte din încălcarea condiţiilor prezentului contract; (iii) sunt sau vor fi obţinute de partea care primește informațiile din altă sursă decât de la partea care divulgă informațiile, surse care, în limita cunoştinţelor deţinute de partea care primește informațiile, după caz, în urma unei investigaţii rezonabile, nu fac obiectul unei interdicţii de a dezvălui aceste informaţii în temeiul unei obligaţii legale, contractuale sau fiduciare asumate faţă de acesta.
5. **FORŢA MAJORĂ**
   1. Forţa majoră este constatată de o autoritate competentă.
   2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
   3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
   4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
   5. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.
6. **SOLUŢIONAREA LITIGIILOR**
   1. În caz de apariţie a oricărui litigiu referitor la validitatea prezentului contract sau rezultat din sau în legătură cu interpretarea, executarea ori încetarea lui, acesta va fi soluţionat fie prin cereri adresate instanţelor judecătoreşti competente.
   2. În considerarea prevederilor art. 256 din Codul de procedură civilă, părţile contractante convin în mod liber şi în deplină cunoştinţă de cauză că, indiferent de procedura judiciară sau arbitrală urmată în vederea soluţionării litigiilor dintre ele, dovada faptelor sau împrejurărilor invocate să poată fi făcută inclusiv prin înscrisuri sub semnătură privată sau comunicări electronice (e-mail, sms etc.). Dispoziţiile prezentului articol nu se opun administrării oricăror altor mijloace de probă admisibile potrivit legii.
7. **LIMBA CARE GUVERNEAZĂ CONTRACTUL**
   1. Limba care guvernează contractul este limba română.
8. **COMUNICĂRI**
   1. Toate înscrisurile şi comunicările dintre părţi legate de acest contract vor putea fi comunicate pe email.
   2. În cazul în care comunicarea/notificarea va fi făcută prin poştă, va lua forma unei scrisori recomandate cu confirmare de primire şi se consideră că a fost primită de destinatar la data înscrisă pe dovada de trimitere. În cazul în care comunicarea/notificarea va fi sub formă de e–mail sau fax, comunicarea/notificarea se consideră primită în aceeaşi zi în care au fost trimise.
9. **DISPOZIŢII FINALE.**
   1. Relaţiile juridice dintre părţi vor fi guvernate de legile române în vigoare din domeniu.
   2. În situaţia în care părţile vor folosi împuterniciţi sau prepuşi în executarea prezentului contract, actele şi faptele realizate de aceştia vor fi considerate ca fiind ale părţilor, angajând răspunderea acestora în mod corespunzător.
   3. Părţile contractante, ţinând cont de prevederile art. 1203 din Codul civil privind clauzele neuzuale, declară în mod liber şi în deplină cunoştinţă de cauză că prevederile următoarelor clauze:

Art. 19.1, Art. 19.2**,** Art. 19.3,

Art. 23.1, Art. 23.2, Art. 21.1, Art. 21.2

Reprezintă voinţa lor liberă şi că le acceptă în mod expres, semnătura aplicată la finalul contractului, atestând consimţământul lor în acest sens.

* 1. Prezentul contract înlătură toate convenţiile verbale sau scrise stabilite anterior semnării acestora.

1. **RĂSPUNDEREA PĂRȚILOR**
   1. Niciuna dintre părți nu va fi răspunzătoare față de cealaltă pentru daune indirecte, pierderi de profit, reputație sau venituri, sau întreruperea afacerii.
   2. Răspundere părților pentru toate pretențiile rezultate din prezentul contract este limitată la prețul achitat de Beneficiar.

Prezentul contract s-a încheiat **în data de ..............., în 2 exemplare originale,** câte unul pentru fiecare parte semnatară.

|  |  |
| --- | --- |
| **BENEFICIAR** | **PRESTATOR** |
| **ASOCIAŢIA GAL DELTA DUNĂRII**  Prin Manager GAL | **......................................**  **..............** |